ઘણી વાર પ્રશ્ન ઉપસ્થિત થાય છે કે માનવી સૌથી વધારે કોનો ઋણી છે અને કોના પ્રત્યે સૌથી વધારે જવાબદાર છે? જન્મ્યા પછી માનવી પર માતા-પિતાનું ઋણ ચઢવા લાગે છે. તીવ્ર વેદના સહન કરીને મા તેને જન્મ આપે છે, પોતાના લોહીને દૂધમાં બદલીને તેનું પાલનપોષણ કરે છે. પિતા પોતાનો ખૂનપસીનો એક કરીને બાળકનું પાલન-પોષણ કરે છે, તેની જરૂરિયાતો સંતોષે છે અને તેની તંદુરસ્તીનું ધ્યાન રાખે છે. આમ જોઇએ તો તેના પર સાૈથી પહેલું ઋણ માતા-પિતાનું છે, પણ તે સૌથી મોટો ઋણી તો સમાજનો જ છે. માતા-પિતા પણ સમાજમાંથી જ આવે છે અને પોતાની જરૂરિયાતોની પૂર્તિ પણ પિતા દ્વારા સમાજ પાસે જ મેળવે છે.